smcproject/ml-wiki-sentences huggingface dataset:
തിടമ്പുനൃത്തം ചെയ്യുന്ന നമ്പൂതിരിക്കുപുറമേ ഏഴുവാദ്യക്കാരും രണ്ടു വിളക്കു പിടിക്കുന്നവരും ഉണ്ടായിരിക്കും.
മാരാർ, പൊതുവാൾ എന്നീ സമുദായക്കാരാണ് വാദ്യക്കാർ.
ക്ഷേത്രത്തിൽ പൂവും മാലയും ഒരുക്കുന്ന നമ്പീശൻ , പുഷ്പകൻ , വാര്യർ , ഷാരോടി , ഉണ്ണിത്തിരി എന്നീ സമുദായക്കാർക്കാണ് വിളക്കുപിടിക്കാനുള്ള അവകാശം.
കുംഭം, മീനം എന്നീ മാസങ്ങളിലാണ് തിടമ്പുനൃത്തം അവതരിപ്പിക്കാറുള്ളത്. 'കൊട്ടിയുറച്ചിൽ' എന്ന ചടങ്ങോടുകൂടിയാണ് നൃത്തം ആരംഭിക്കുന്നത്.
നൃത്തം ചെയ്യുമ്പോൾ നർത്തകൻ ഒരു കൈകൊണ്ട് തിടമ്പിന്റെ പീഠഭാഗം പിടിക്കുകയും മറ്റേക്കൈ മുഷ്ടി മുദ്രയിൽ ഉടക്കി നെഞ്ചിനോട് ചേർത്തുപിടിക്കുകയും ചെയ്യും.
നൃത്തം ചെയ്തുകൊണ്ട് ക്ഷേത്രപ്രദക്ഷിണം ചെയ്യുന്നു.
കൊട്ടിന്റെ താളത്തിനനുസരിച്ചാണ് നൃത്തം.
താളം മുറുകുന്നതിനനുസരിച്ച് കലാശമെടുക്കും.
അടന്ത, ചെമ്പട, പഞ്ചാരി എന്നീ താളങ്ങൾക്കുപുറമേ 'തകിലടി' എന്നൊരു താളവും തിടമ്പുനൃത്തത്തിലുണ്ട്.
അലക്കിയ വസ്ത്രം തറ്റുടുക്കുന്നതുപോലെ ഞൊറിഞ്ഞുടുത്ത്, ഉത്തരീയവും ധരിക്കുന്നു.
തലയിൽ ഉഷ്ണപീഠം എന്ന തലപ്പാവും അതിന്റെ വക്കിൽ സ്വർണം കൊണ്ടുള്ള നെറ്റിപ്പട്ടവും ഉണ്ടാകും.
കാതിൽ കുണ്ഡലം, കഴുത്തിൽ മാല, കൈകളിൽ വള തുടങ്ങിയവ നർത്തകന്റെ വേഷവിധാനമാണ്.
ചെണ്ട, വീക്കൻചെണ്ട, ഇലത്താളം, കുറുംകുഴൽ, ശംഖ് എന്നിവയാണ് തിടമ്പുനൃത്തത്തിലെ വാദ്യോപകരണങ്ങൾ.
അവതരണരീതി 2020 ജനുവരിയിൽ കണ്ണൂർ ജില്ലയിലെ പനോന്നേരി ശിവക്ഷേത്രത്തിൽ നടത്തിയ തിടമ്പ്നൃത്തം
വാദ്യോപകരണങ്ങളിലെ താളം ആണ്‌ പൂർണ്ണമായും ഈ കലാരൂപത്തെ‌ നിയന്ത്രിക്കുന്നത്.
ശുദ്ധ നൃത്തരൂപമാണ് ഇത്.
തിടമ്പു നൃത്തം പൂർണ്ണമായും ക്ഷേത്രകലയുടെ വിഭാഗത്തിൽ വരുന്നില്ല.
ആരാധനാമൂർത്തിയുടെ അലങ്കരിച്ച രൂപത്തെ  തിടമ്പ് എന്ന് പറയുന്നു.
തിടമ്പ് ശിരസ്സിലേന്തി നൃത്തം നടത്തുന്നു.
ശിരസ്സിൽ തിടമ്പ് സംതുലനം ചെയ്തു നിർത്താനായി പ്രത്യേക തലപ്പാവ് വെളുത്ത തുണികൊണ്ട് മൂടി  പിറകിൽ കൂർത്ത അഗ്രത്തോടെ സംവിധാനം ഉണ്ടാകും.
ഒരു കൈകൊണ്ട് തിടമ്പ് താങ്ങിപ്പിടിച്ചാണു നർത്തകൻ നൃത്തം ചെയ്യുക.
നൃത്താവസാനം ഭക്തരിൽ നിന്നും നേർച്ചപ്പണം ഇവർ സ്വീകരിക്കും.
ചെണ്ടയുടെ താളത്തിനനുസരിച്ചാണ് തിടമ്പ് നൃത്തം ചെയ്യുന്നത്.
നർത്തകൻ ഞൊറികളുള്ള വസ്ത്രവും ചില സ്ഥലങ്ങളിൽ പട്ടുകൊണ്ടുള്ള മേലങ്കിയും ധരിച്ചിരിക്കും.
ചെവിയിലും കൈകളിലും കഴുത്തിലുമെല്ലാം ആഭരണങ്ങൾ ധരിച്ചിരിക്കും.
കൂടാതെ അലങ്കരിച്ച തലപ്പാവും ധരിക്കുന്നു.
പ്രകടനം വിവിധ നിലകളിലായി പുരോഗമിക്കുന്നു, ഉറയൽ, തകിലടി അടന്ത, ചെമ്പട എന്നിങ്ങനെയായി.
പ്രധാന നർത്തകന് നൃത്തത്തിന് അകമ്പടിയായി അഞ്ചോളം പേരും, രണ്ട് പേർ വിളക്കുകളേന്തുന്നതിനും ഉണ്ടാകും.
ക്ഷേത്രത്തിനുള്ളിലും പുറത്തും ഇത് അവതരിപ്പിക്കാറുണ്ട്.
600-700 വർഷം പഴക്കമുള്ള ഈ കല നാട്യശാസ്ത്രത്തിലെ നിയമങ്ങളെല്ലാം അനുസരിക്കുന്നുണ്ട്.
കലാപരമായും ശ്രമകരമായും ഏറെ സമയമെടുത്താണ് തിടമ്പുനൃത്തത്തിനുള്ള മാലകൾ തയ്യാറാക്കുന്നത്.
ഇതിന് മിന്നി, മുഖം ,വെളുമ്പ്, മടി, പച്ച എന്നിങ്ങനെ പേരുകളുമുണ്ട്.
തിടമ്പ് നൃത്തത്തിൽ ഒഴിച്ച നിർത്താൻ കഴിയാത്തതും ഭക്തജനങ്ങൾക്കു ദൃശ്വവിരുന്നാവുന്നതും ഈ കഴകകലാകാരൻമാരുടെ ഏറെ നേരത്തെ പ്രവൃത്തി കൂടി ആണ് പ്രധാന ക്ഷേത്രങ്ങൾ
താഴെപ്പറയുന്ന ക്ഷേത്രങ്ങളിൽ തിടമ്പ് നൃത്തം ഉത്സവങ്ങളിൽ വളരെ പ്രധാന ചടങ്ങാണ്.
ചെറുവാഞ്ചേരി പൂവ്വത്തൂർ വിഷ്ണു ക്ഷേത്രം തൃച്ചംബരം ശ്രീകൃഷ്ണ ക്ഷേത്രം
(( പാലകുളങ്ങര ശ്രീധർമ്മശാസ്താ ക്ഷേത്രം)) വയത്തൂർ കാലിയാർ ശിവക്ഷേത്രം കീച്ചേരി പാലോട്ടുകാവ് പയ്യാവൂർ ശിവക്ഷേത്രം ബ്ലാത്തൂർ വിഷ്ണു ക്ഷേത്രം ചെറുതാഴം ക്ഷേത്രം
കണ്ണാടിപ്പറമ്പ് ശ്രീധർമ്മശാസ്താ ക്ഷേത്രം കീർത്തിമംഗലം വാസുദേവ ക്ഷേത്രം * velam maha ganapathi temple chekkiyat vishnu temple chekkiyat sree dharmashastha temple കല്ല്യാട് ശിവക്ഷേത്രം Thidambu Nritham എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം http://www.india9.com/i9show/Thidambu-Nritham-25517.htm http://www.keralatourism.org/video-clips/thidambu-nritham-2122434417.php Archived 2008-09-25 at the Wayback Machine http://www.manoramaonline.com/cgi-bin/MMOnline.dll/portal/ep/contentView.do?articleType=travel contentId=732865 programId=1073751464 contentType=EDITORIAL BV_ID=@@@%5Bപ്രവർത്തിക്കാത്ത+കണ്ണി%5D
↑ ട്രാവൽ കണ്ണൂർ സൈറ്റ്
ഫ്രാങ്ക്ഫർട്ട്
ജർമ്മനിയിലെ വൻ നഗരങ്ങളിൽ ഒന്നാണ് ഫ്രാങ്ക്ഫർട്ട് (ജർമ്മൻ: ഫ്രാങ്ക്ഫുർട്ട് ).
വെസ്റ്റ്-സെന്റ്രൽ ജർമ്മനിയിൽ മൈൻ നദിക്കരയിൽ ( റൈൻ നദിയുടെ പോഷകനദി) സ്ഥിതി ചെയ്യുന്നു.
ജർമ്മനിയുടെ സാമ്പത്തിക തലസ്ഥാനമായ ഫ്രാങ്ക്ഫർട്ട് ഹെസ്സെ സംസ്ഥാനത്തിലെ ഏറ്റവും വലിയ നഗരവും ജർമ്മനിയിലെ അഞ്ചാമത്തെ വലിയ നഗരവുമാണ്.
ജർമ്മനിയിലെ ഏറ്റവും വലുതും തിരക്കേറിയതുമായ വിമാനത്താവളം ഫ്രാങ്ക്ഫർട്ടിലേതാണ്.
മൈൻ നദിക്കരയിൽ സ്ഥിതി ചെയ്യുന്നതിനാൽ ഫ്രാങ്ക്ഫുർട്ട് അം മൈൻ എന്നാണ് ജർമ്മനിൽ ഔദ്യോഗിക പേര്.
ഇതും കാണുക ഫ്രാങ്ക്ഫർട്ട് സർവ്വകലാശാല അവലംബം
തത്ത്വചിന്തകരും ഊണുമേശയും (ഡൈനിംഗ് തത്ത്വചിന്തകരുടെ പ്രശ്നം) ഡൈനിംഗ് തത്ത്വചിന്തകരുടെ പ്രശ്നത്തിൻറെ ചിത്രീകരണം.
കമ്പ്യൂട്ടർ ശാസ്ത്രത്തിൽ , സമന്വയ പ്രശ്‌നങ്ങളും അവ പരിഹരിക്കുന്നതിനുള്ള സാങ്കേതിക വിദ്യകളും ചർച്ച ചെയ്യുന്നതിന് ഉപയോഗിച്ചു വരുന്ന ഒരു ഉദാഹരണ പ്രശ്നമാണ് ഡൈനിംഗ് തത്ത്വചിന്തകരുടെ പ്രശ്നം .
ടേപ്പ് ഡ്രൈവ് പോലുള്ള റിസോഴ്സുകൾക്കായി ഒരേ സമയം മത്സരിക്കുന്ന കമ്പ്യൂട്ടറുകൾ നേരിടേണ്ടി വരുന്ന പ്രശ്നങ്ങൾ മനസ്സിലാക്കുന്നതിനു വിദ്യാർത്ഥികൾക്കുള്ള പരിശീലന പ്രശ്നം എന്ന നിലക്ക് 1965-ൽ എഡ്‌സ്‌ഗർ ഡിജ്‌ക്‌സ്‌ട്രയാണ് ഈ ആശയത്തിൻറെ ആദ്യ രൂപം സൃഷ്ടിച്ചത്.
പിന്നീട് ടോണി ഹോർ അതിന് ഇന്നു നാം ഉപയോഗിക്കുന്ന രൂപം നൽകി.
ഒരു ഊണുമേശയ്ക്കു ചുറ്റും അഞ്ച് തത്ത്വചിന്തകർ ഭക്ഷണം കഴിക്കുന്നതിനായി ഇരിക്കുന്നു.
മേശയിൽ അഞ്ച് പാത്രങ്ങളിൽ ഭക്ഷണമുണ്ട്.
ഓരോ പാത്രത്തിനുമിടയിൽ ഒരെണ്ണം എന്ന കണക്കിൽ ആകെ അഞ്ച് ഫോർക്കുകളും വെച്ചിട്ടുണ്ട് (മുകളിൽ കൊടുത്തിരിക്കുന്ന ചിത്രം ശ്രദ്ധിക്കുക).
ഓരോ തത്ത്വചിന്തകനും മാറിമാറി ചിന്തിക്കാനും ഭക്ഷണം കഴിക്കാനും മാത്രമേ കഴിയൂ.
ഒരാൾക്ക് രണ്ടു ഫോർക്കുകൾ കിട്ടിയാൽ മാത്രമേ തൻറെ പാത്രത്തിൽ നിന്നും ഭക്ഷണം കഴിക്കാൻ സാധിക്കൂ (നൂഡിൽസ് ആണ് വിളമ്പിയിരിക്കുന്നത് എന്ന് കരുതാം).
ചുരുക്കത്തിൽ ഒരാൾക്ക് ഭക്ഷണം കഴിക്കാനുള്ള രണ്ട് ഫോർക്കുകൾ കിട്ടണമെങ്കിൽ അദ്ദേഹത്തിൻറെ ഇരുവശത്തുമുള്ള രണ്ടുപേരും ഭക്ഷണം കഴിക്കാതെ ചിന്തിച്ചുകൊണ്ട് ഇരിക്കുകയായിരിക്കണം.
എല്ലാ തത്ത്വചിന്തകരും തൻറെ ഭക്ഷണശേഷം താൻ ഉപയോഗിച്ച ഫോർക്കുകൾ രണ്ടും മറ്റുള്ളവർക്ക് ഉപയോഗിക്കുന്നതിനായി മേശപ്പുറത്തു തിരികെ വെക്കും.
ശേഷം തൻറെ ചിന്ത തുടരുകയും ചെയ്യും.
ഇങ്ങനെ ഇരിക്കെ എല്ലാ തത്ത്വചിന്തകർക്കും ഒരേ സമയം വിശക്കുന്നു എന്ന് കരുതുക.
ഭക്ഷണം എത്രയും പെട്ടെന്നു കഴിക്കുന്നതിനായി എല്ലാവരും തങ്ങളുടെ ഇടതുവശത്തുള്ള (അല്ലെങ്കിൽ വലതു വശത്തുള്ള) ഫോർക്ക് കയ്യിൽ എടുക്കും.
ഇപ്പോൾ എല്ലാവരുടെയും കയ്യിൽ ഒരു ഫോർക്ക് ഉണ്ട്.
എല്ലാവരും ഒരു ഫോർക്ക് കൂടി കിട്ടുന്നതിനു കാത്തു നിൽക്കുകയാണ്.
എന്നാൽ ആരെങ്കിലും ഒരാൾ താഴെ വെക്കാതെ ആർക്കും രണ്ടാമത്തെ ഫോർക്ക്  കിട്ടുകയില്ല.
ഭക്ഷണശേഷം മാത്രമേ എല്ലാവരും കയ്യിലുള്ള ഫോർക്ക് താഴെ വെക്കുകയുമുള്ളൂ.
ഈ അവസ്ഥ കാരണം ആർക്കുമാർക്കും ഭക്ഷണം കഴിക്കാൻ സാധിക്കാതെ എല്ലാവരും അനന്തമായി പട്ടിണി കിടക്കേണ്ടി വരും.
ഇതിനെയാണ് ഡൈനിംഗ് ഫിലോസഫർമാരുടെ പ്രശ്നം എന്നു പറയുന്നത് .
ഒരു ഓപ്പറേറ്റിങ്ങ് സിസ്റ്റത്തിൻറെ കാര്യത്തിൽ ഇവിടെ സൂചിപ്പിച്ചിരിക്കുന്ന തത്ത്വചിന്തകർ അതിൽ പ്രവർത്തിച്ചു കൊണ്ടിരിക്കുന്ന പ്രോസസ്സുകളാണ്.
ഫോർക്ക് ആ പ്രോസസ്സുകൾക്ക് ഒരു പ്രവൃത്തി ചെയ്യുന്നതിന് ആവശ്യമായ ഏതൊരു പൊതുവായ റിസോഴ്സുമാവാം (ഉദാഹരണത്തിനു ഒരു ഫയൽ, പ്രിൻറർ, മെമ്മറി).
തന്മാത്രാ ജീവശാസ്ത്രം ഇംഗ്ലീഷ് വിലാസം https://ml.wikipedia.org/wiki/Molecular_Biology
ജീവികളിൽ കാണപ്പെടുന്ന ബൃഹത് തന്മാത്രകളുടെ (macro molecules) ഘടനയേയും ധർമത്തേയും കുറിച്ചു പ്രതിപാദിക്കുന്ന ശാസ്ത്രമാണ് തന്മാത്രാ ജീവശാസ്ത്രം .
ഇതിൽ പാരമ്പര്യ സ്വഭാവനിർണയത്തിനാധാരമായ ഡിഎൻഎ, ആർഎൻഎ എന്നീ ന്യൂക്ലിയിക  അമ്ലങ്ങൾക്കും പ്രോട്ടീനുകൾക്കുമാണു കൂടുതൽ പ്രാധാന്യം നൽകിയിരിക്കുന്നത്.
ജന്തു ശാസ്ത്രത്തേയോ സൂക്ഷ്മാണുശാസ്ത്രത്തേയോപോലെ ഒരു ശാസ്ത്രശാഖയായി തന്മാത്രാജീവശാസ്ത്രത്തെ കാണാൻ കഴിയുകയില്ല.
കാരണം ഇതിൽ അടങ്ങിയിരിക്കുന്നത് ബൃഹത് തന്മാത്രകളെ വേർതിരിക്കുന്നതിനും അവ വിശകലനം ചെയ്യുന്നതിനുമുള്ള ഒരു കൂട്ടം സാങ്കേതിക വിദ്യകളാണ്.
തന്മാത്രകൾ വിശകലനം ചെയ്യുമ്പോൾ ജൈവധർമത്തെക്കുറിച്ച് കാതലായ വിവരങ്ങൾ ലഭിക്കും എന്നുള്ളതാണ് തന്മാത്രാജീവശാസ്ത്രത്തിനാധാരം.
1938-ൽ റോക്ക്ഫെല്ലർ ഫൗണ്ടേഷന്റെ ഒരു റിപ്പോർട്ടിലാണ് തന്മാത്രാജീവശാസ്ത്രം എന്ന പദം ആദ്യമായി പ്രയോഗിക്കപ്പെട്ടത്.
ഇത് ജീവകോശങ്ങളിൽ ഒളിഞ്ഞിരിക്കുന്ന ഗൂഢധർമങ്ങൾ വെളിപ്പെടുത്തും എന്നാണു കരുതപ്പെട്ടത്.
എന്നാൽ 1959-ൽ ജേർണൽ ഒഫ് മോളിക്കുലാർ ബയോളജി എന്ന പ്രസിദ്ധീകരണം ആരംഭിച്ചതോടെ തന്മാത്രാജീവശാസ്ത്രം എന്ന പ്രയോഗം പ്രചുരപ്രചാരം നേടി.
19-ആം നൂറ്റാണ്ടിന്റെ മധ്യത്തോടെയാണ് ജീവികളിൽ പാരമ്പര്യ സ്വഭാവങ്ങൾ കൈമാറുന്നതിന്റേയും വ്യതിയാനങ്ങൾ (variations) ഉണ്ടാകുന്നതിന്റേയും കാരണങ്ങളെക്കുറിച്ചുള്ള പഠനങ്ങൾ ആരംഭിച്ചത്.
ഈ അന്വേഷണമാണ് തന്മാത്രാജീവശാസ്ത്രം എന്ന ശാസ്ത്രശാഖയുടെ ആവിർഭാവത്തിന് വഴി തെളിച്ചത്.
തന്മാത്രാജീവശാസ്ത്രത്തിൽ വിശദമായ പഠനം
ജനിതകശാസ്ത്രത്തിൽ തന്മാത്രകളുടെ അടിസ്ഥാനം എന്താണെന്നു മനസ്സിലാക്കുന്നതിനാണ് ആരംഭഘട്ടത്തിൽ ശാസ്ത്രകാരന്മാർ ശ്രദ്ധ കേന്ദ്രീകരിച്ചിരുന്നത്.
എന്നാൽ ഡിഎൻഎയുടെ ഘടന കണ്ടുപിടിക്കപ്പെട്ടതോടെ ജീനുകളുടെ ഘടനയിലും ധർമത്തിലും കേന്ദ്രീകരിച്ചുള്ള പഠനങ്ങൾക്ക് മുൻതൂക്കം ലഭിച്ചു.
ബാക്ടീരിയ , വൈറസ് തുടങ്ങിയവയിൽ മാത്രമായാണ് ആദ്യ ഘട്ടത്തിൽ തന്മാത്രാജീവശാസ്ത്ര ഗവേഷകർ ഊന്നൽ നൽകിയിരുന്നത്.
ഇതിനു കാരണം ഇവയുടെ ലളിതമായ ജനിതക ഘടനയും ജൈവരാസഘടനയുമാണ്.
ക്രമേണ 1970-നു ശേഷം സസ്യകോശങ്ങളും ജന്തുകോശങ്ങളും ഇത്തരം പഠനങ്ങൾക്കു വിധേയമാക്കി.
ജനിതക എൻജിനീയറിങ്ങിന്റെ പ്രായോഗിക ഗുണങ്ങൾ മനസ്സിലാക്കിയതോടെയാണ് സസ്യകോശങ്ങളെ തന്മാത്രാതലത്തിൽ വിശകലനം ചെയ്തു പഠിക്കുവാൻ ആരംഭിച്ചത്.
ജീനുകളെ തിരിച്ചറിയുവാനും വേർതിരിച്ചെടുക്കുവാനും കഴിഞ്ഞതോടുകൂടി ഡിഎൻഎയുടെ ഘടനാപരവും ധർമപരവും ആയുള്ള സങ്കീർണത ലഘൂകരിക്കപ്പെട്ടു.
സൂക്ഷ്മാണുക്കളിൽ മാത്രമല്ല, പരിണാമ ശൃംഖലയിലെ ഉയർന്ന സസ്യഇനങ്ങളിൽപ്പോലും ജനിതക പുനഃസംയോജന ഡിഎൻഎ സാങ്കേതികവിദ്യയിലൂടെ ജീനുകൾ മാറ്റം ചെയ്യാം എന്നു കണ്ടുപിടിക്കപ്പെട്ടു.
ഇതോടെ തന്മാത്രാജീവശാസ്ത്രത്തിന്റെ തത്ത്വങ്ങളും വിദ്യകളും ജീവശാസ്ത്രപരമായ പല പ്രശ്നങ്ങൾക്കും പരിഹാരം കാണുന്നതിനുള്ള ഉപാധിയായിത്തീർന്നു.
ജീവശാസ്ത്രപരമായ ധർമങ്ങൾ കോശങ്ങൾക്കുള്ളിൽ എപ്രകാരം നിയന്ത്രിക്കപ്പെടുന്നു എന്ന് തന്മാത്രാതലത്തിൽ വിശകലനം ചെയ്തു പഠിക്കുകയാണ് തന്മാത്രാജീവശാസ്ത്രത്തിന്റെ ഉദ്ദേശ്യ മെങ്കിലും ഉയർന്നയിനം ജീവികളുടെ കോശസങ്കീർണത കാരണം നേരിട്ടുള്ള പരീക്ഷണ നിരീക്ഷണങ്ങൾ അത്ര പ്രായോഗികമല്ല.
അതുകൊണ്ടാണ് 1960-കളിൽ ഇ.
കോളി (Escherichia Coli) എന്ന ബാക്ടീരിയകളിൽ ആദ്യം പരീക്ഷണങ്ങൾ നടത്തിയത്.
ഇവയിൽ ജീനുകളുടെ എണ്ണം കുറവായിരുന്നു എന്നുമാത്രമല്ല, കോശത്തി നുള്ളിൽ നടക്കുന്ന ധർമങ്ങളും താരതമ്യേന കുറവായിരുന്നു.
യൂകാരിയോട്ടു(Eucaryots)കളായ പ്രോട്ടോസോവ, യീസ്റ്റ് തുടങ്ങിയ ജീവികൾക്കും ഇതേ സ്വഭാവസവിശേഷതകൾ ഉള്ളതിനാൽ ഇവയേയും ഇത്തരത്തിലുള്ള പഠനങ്ങൾക്ക് ഉപയോഗപ്പെടുത്തിയിട്ടുണ്ട്.
ജീവകോശങ്ങൾക്കുള്ളിലെ തന്മാത്രാധർമങ്ങൾ വളരെ സങ്കീർണമാണ്.
എങ്കിലും സസ്യകോശങ്ങളും ജന്തുകോശങ്ങളും ലബോറട്ടറിക്കുള്ളിൽ കൾച്ചർ ചെയ്യുവാനുള്ള സാങ്കേതിക വിദ്യകൾ വികസിപ്പിക്കപ്പെട്ടതോടെ കോശങ്ങൾക്കുള്ളിലെ തന്മാത്രാധർമങ്ങൾ കണ്ടെത്താനുള്ള ഗവേഷണങ്ങൾ സഫലമായി.
കോശങ്ങൾക്കു ള്ളിലെ ഘടകങ്ങൾ വേർതിരിച്ചെടുക്കുവാനും പ്രത്യേക തന്മാത്രകളുടെ ജൈവരാസപ്രവർത്തനങ്ങൾ പരിശോധിക്കുവാനും കഴിഞ്ഞതോടെ സങ്കീർണമായ കോശപ്രവർത്തനങ്ങൾ മനസ്സിലാക്കാൻ കഴിഞ്ഞു.
ഡിഎൻഎ, ആർഎൻഎ, പ്രോട്ടീൻ എന്നിവയുടെ സംശ്ളേഷണം തുടങ്ങിയ ജൈവശാസ്ത്രപരമായി വളരെ അത്യാവശ്യമായ തന്മാത്രാപ്രതിഭാസങ്ങളെക്കുറിച്ചുള്ള വിവരങ്ങൾ തന്മാത്രാ ജീവശാസ്ത്രത്തിന്റെ വളർച്ചയ്ക്ക് ആക്കം കൂട്ടി.
ജീൻമാപ്പിങ്
ക്രോമസോമുകളിൽ ജീനുകളുടെ സ്ഥാനം നിർണയിക്കുന്ന ജീൻ മാപ്പിങ്ങിന് വളരെ പ്രായോഗിക നേട്ടങ്ങൾ ഉണ്ട്.
ഡിഎൻഎ ആണ് ജനിതക വസ്തു എന്നും അത് ക്രോമസോമുകളിലാണ് അടങ്ങിയിരിക്കുന്നതെന്നുമുള്ള കണ്ടുപിടിത്തം ജീനുകളെക്കുറിച്ച് ആഴമായ ഗവേഷണം നടത്തുന്നതിന് ഇടയാക്കി.
ആദ്യകാല ങ്ങളിൽ ജീനുകളുടെ സ്ഥാനനിർണയം ദുഷ്കരമായിരുന്നു.
അതിനാൽ ക്രോമസോമുകളുടെ എണ്ണം കുറവായ ജീവികളുടെ ജീനുകളുടെ സ്ഥാനനിർണയത്തിനുള്ള ശ്രമം മാത്രമേ നടത്തിയിരുന്നുള്ളൂ.
കോശവിഭജനം നടക്കുമ്പോൾ മെറ്റാഫേസിൽ കാണുന്ന ക്രോമസോമുകളുടെ ഘടനയുടെ അടിസ്ഥാനത്തിൽ കുറേ ജീനുകളുടെ സ്ഥാനം നിർണയിക്കുന്നതിനു മാത്രമേ കഴിയുന്നുള്ളൂ.
മനുഷ്യരി ലെ ഡൗൺ സിൻഡ്രോം (Down Syndrome) പോലുള്ള ജനിതക രോഗങ്ങളുടെ ജൈവ-രാസ അടിസ്ഥാനം എന്താണെന്നു മനസ്സിലാ ക്കാൻ കഴിഞ്ഞിരുന്നില്ല.
മനുഷ്യക്രോമസോമുകളിലുണ്ടാകുന്ന ഘടനാപരമായ വ്യതിയാനങ്ങൾ (chromosome structural abberrations) പഠനവിധേയമാക്കിയതോടെ രോഗകാരണമായ ജീൻ എൻകോഡു ചെയ്യുന്ന ക്രോമസോം തിരിച്ചറിയുന്നതിനും കഴിഞ്ഞു.
ക്രോമസോമുകളിൽ നടക്കുന്ന ഉത്പരിവർത്തന(mutation)ത്തിലൂടെയും പ്രത്യേക ജീനുകൾ ഏതു ക്രോമസോമിലാണ് കാണപ്പെടുന്നത് എന്നു പഠിക്കുന്നതിന് ആദ്യകാലങ്ങളിൽ കഴിഞ്ഞിട്ടുണ്ട്.
കായികകോശ സങ്കരണത്തിലൂടെയും ജീൻ നിർണയം ഒരു പരിധിവരെ സാധ്യമാണ്.
രണ്ടു വ്യത്യസ്ത കോശങ്ങൾ തമ്മിൽ സങ്കരണം ചെയ്തുണ്ടാക്കുന്ന സങ്കരകോശത്തിന്റെ വളർച്ചയുടെ ആദ്യഘട്ടത്തിൽ രണ്ടു കോശങ്ങളുടേയും ജനിതക ഘടകങ്ങൾ ഉണ്ടായിരിക്കും.
എന്നാൽ കൾച്ചറുകളിൽ കോശങ്ങൾ വളരുകയും വിഭജിക്കുകയും ചെയ്യുമ്പോൾ ഒരു കോശത്തിലെ ക്രോമസോമുകൾ അപ്രത്യക്ഷമാകുന്നതായി കാണാൻ കഴിഞ്ഞു.
ക്രോമസോം അപ്രത്യക്ഷമാകുമ്പോൾ സംഭവിക്കുന്ന ജൈവരാസ സ്വഭാവ വ്യത്യാസങ്ങൾ തമ്മിൽ ബന്ധപ്പെടുത്തി അനേകം മനുഷ്യജീനുകളുടെ സ്ഥാനനിർണയം സാധ്യമായിട്ടുണ്ട്.
ജീനുകളെ വേർതിരിച്ചെടുക്കുന്നതിനും അതു എൻകോഡു ചെയ്യുന്ന ഡിഎൻഎ യുടെ അനുക്രമം മനസ്സിലാക്കുന്നതിനുമുള്ള മാർഗങ്ങൾ വികസിപ്പിച്ചെടുത്തതോടെ ജീനുകളുടെ സ്ഥാന നിർണയ പ്രക്രിയ ലഘൂകരിക്കപ്പെട്ടു.
ക്ലോൺ ചെയ്ത ജീനുകൾ പ്രോബുകൾ (Probes) ആയി ഉപയോഗിച്ച് ക്രോമസോമുകളിൽ ജീനുകളുടെ സ്ഥാനനിർണയം നടത്തിവരുന്നു.
ഉദാഹരണമായി റേഡിയോ ആക്റ്റീവ് ലേബലുകൾ ചെയ്ത് വേർതിരിച്ചെടുത്ത മനുഷ്യ ജീനുകൾ അതുപോലുള്ള ഹാംസ്റ്റർ ഹൈബ്രിഡ് (Hamster hybrid) കോശങ്ങളിലെ ജീനുകളെ തിരിച്ചറിയുന്നതിന് ഉപയോഗപ്പെടുത്തിവരുന്നു.
പ്രത്യേക ജീനുകളുടെ സ്ഥാനനിർണയത്തിന് അനേകം പ്രായോഗിക ഗുണങ്ങളുണ്ട്.
വൈദ്യശാസ്ത്രരംഗത്ത് ക്രോമസോമിലെ ഘടനാപരമായ വൈകല്യങ്ങൾ കണ്ടെത്തി ജന്മനാ ഉണ്ടാകുന്ന രോഗങ്ങളെക്കുറിച്ചും അവയുടെ ചികിത്സാരീതികളെക്കുറിച്ചും മനസ്സിലാക്കാൻ സാധിക്കും.
ചില പ്രത്യേകതരം അർബുദ രോഗങ്ങൾക്കും ക്രോമസോമിലെ ഘടനാപരമായ വ്യത്യാസങ്ങളുമായി ബന്ധമുള്ളതായി കണ്ടെത്തിയിട്ടുണ്ട്.
തന്മാത്രാതലത്തിൽ ജനിതക കുറവുകൾ തിരിച്ചറിഞ്ഞാൽ രോഗകാരണം കണ്ടുപിടിക്കാൻ സാധിക്കും.
സിക്കിൾ കോശ അനീമിയ (sickle cell anaemia) എന്ന രോഗം ഡിഎൻഎ യിലെ ഒരു ന്യൂക്ലിയോറ്റൈഡിനു സംഭവിക്കുന്ന മാറ്റവുമായി ബന്ധപ്പെട്ടിരിക്കുന്നു.
ജനിതക പുനഃസംയോജന ഡിഎൻഎ
(Genetic recombinant DNA).
ജനിതക എൻജിനീയറിങ് എന്നറിയപ്പെടുന്ന ജനിതക പുനഃസംയോജന ഡിഎൻഎ സാങ്കേതികവിദ്യ തന്മാത്രാജീവശാസ്ത്രത്തിലെ പ്രധാന കണ്ണിയാണ്.
ജനിതക എൻജിനീയറിങ് 1970-നു ശേഷമാണ് രൂപംകൊണ്ടതെങ്കിലും ശാസ്ത്രരംഗത്തും വൈദ്യശാസ്ത്രരംഗത്തും കാർഷികരംഗത്തും സാമൂഹ്യരംഗത്തും മനുഷ്യന് ഉപകാരപ്രദമായ ഒട്ടേറെ കാര്യങ്ങൾ ചെയ്യാൻ കഴിയും എന്ന് തെളിയിച്ചു കഴിഞ്ഞു.
ഡിഎൻഎ സംയോജനം എന്നു പറയുന്നത് ഡിഎൻഎ യുടെ രണ്ടു ഭാഗങ്ങൾ തമ്മിൽ യോജിപ്പിക്കുക എന്നാണ് അർഥമാക്കുന്നതെങ്കിലും തന്മാത്രാതലത്തിൽ നടക്കുന്ന ജീനുകളുടെ പുനർക്രമീകരണത്തിനും ജീനുകൾ ഒഴിവാക്കുന്നതിനും കോശങ്ങളിൽ ഡിഎൻഎ ഖണ്ഡങ്ങൾ കൂട്ടിച്ചേർക്കുന്നതിനും ഡിഎൻഎ പുനഃസംയോജനം എന്ന പേര് പറയാം.
ജീനുകളുടെ അനുക്രമങ്ങളാണ് കോശങ്ങളുടേയും കലകളു ടേയും അവയവങ്ങളുടേയും ഘടനാപരവും ധർമപരവുമായുള്ള സവിശേഷതകൾ നിശ്ചയിക്കുന്നത്.
അതിനാൽ ഡിഎൻഎ പുനഃ സംയോജനത്തിലൂടെ ജീവജാലങ്ങളിൽ സ്വഭാവങ്ങൾക്ക് വ്യതിയാനങ്ങളുണ്ടാക്കാൻ സാധിക്കും.
ചില ജീനുകളുടെ പ്രവർത്തനം മന്ദീഭവിപ്പിക്കുവാനോ ഉത്തേജിപ്പിക്കുവാനോ ഡിഎൻഎ സംയോജനത്തിലൂടെ സാധ്യമാകും.
അടുത്തകാലത്ത് തന്മാത്രാശാസ്ത്രത്തിൽ ഉണ്ടായിട്ടുള്ള ഗവേഷണ ഫലങ്ങളാണ് ജനിതക എൻജിനീയറിങ്ങിനു വഴിതെളിച്ചത്.
എൻഡോന്യൂക്ലിയേസ് എൻസൈമു(Endonuclease enzyme)കളുടെ കണ്ടുപിടിത്തത്തോടെ ഡിഎൻഎയുടെ പ്രത്യേക ഭാഗങ്ങളിൽ വച്ച് മുറിക്കുന്നതിനും അവ വീണ്ടും സംയോജിപ്പിക്കുന്നതിനും കഴിഞ്ഞു.
ഈ എൻസൈമുകൾക്ക് പ്രത്യേക തരത്തിലുള്ള ഡിഎൻഎ അനുക്രമങ്ങൾ തിരിച്ചറിയുന്നതിനും ഈ ഭാഗത്തുവച്ച് മുറിക്കുന്നതിനും ഉള്ള കഴിവുണ്ട്.
ഡിഎൻഎ ലൈഗേസിന്റെ സഹായത്താൽ ഡിഎൻഎ കഷണങ്ങൾ തമ്മിൽ സംയോജിപ്പിക്കുന്നതിനും കഴിയും.
ജനിതക അനുക്രമ വാഹകർ
ബാക്ടീരിയയിൽ കാണുന്ന ഇരട്ട സ്ട്രാൻഡ് (strand) ഉള്ള ഡിഎൻഎ തന്മാത്രകളാണ് പ്ലാസ്മിഡുകൾ (plasmids).
ഇവയ്ക്ക് ക്രോമസോമിന് പുറത്തുവച്ച് വർധിക്കുന്നതിനുള്ള (replication) കഴിവുള്ളതിനാൽ ജീനുകളുടെ അനുക്രമം അടങ്ങിയ ഡിഎൻഎ കഷണങ്ങൾ ഉൾക്കൊള്ളാൻ സാധിക്കുന്നു.
ബാക്ടീരിയ്ക്കുള്ളിൽ സംവർധനത്തിനു കഴിവുള്ളതിനാൽ ബാക്ടീരിയ ഫേജുകളും ചില ജന്തുക്കളിൽ കാണുന്ന വൈറസുകളുടെ വെക്ടറുകളായി ഉപയോഗിക്കുന്നുണ്ട്.
ഇത്തരം വെക്ടറുകൾ ക്ളോണിങ് വെക്ടറുകൾ എന്ന് അറിയപ്പെടുന്നു.
ക്ളോൺ ചെയ്ത ജീനുള്ള വെക്ടറുകൾ ആതിഥേയ കോശങ്ങളിൽ സംവർധനം (replication) ചെയ്യുന്നു.
പുനർ സംയോജിച്ച ജീനുകളുടെ പ്രവേശനം
ജനിതക അനുക്രമങ്ങൾ വേർതിരിച്ചെടുത്ത ഡിഎൻഎ കഷണങ്ങളുടെ രൂപത്തിലോ ക്ളോൺചെയ്ത പ്ളാസ്മിഡ് വെക്ടറുകളുടെ രൂപത്തിലോ ആതിഥേയ കോശങ്ങളിൽ പ്രവേശിക്കുന്നു.
ഡിഎൻഎ മുഖാന്തരമുള്ള ജീൻ മാറ്റത്തെ ഡിഎൻഎ മീഡിയേറ്റഡ് ജീൻ ട്രാൻസ്ഫർ (DNA mediated gene transfer) എന്നു പറയുന്നു.
കാത്സ്യം സൾഫേറ്റുമായി പ്രവർത്തിക്കുമ്പോൾ കോശസ്തരത്തിലൂടെ ഡിഎൻഎ കടത്തിവിടത്തക്കവണ്ണം ആയിത്തീരുന്നു.
ക്ലോൺ ചെയ്ത ജീൻ അനുക്രമങ്ങളുള്ള കോശങ്ങൾ നിർധാരണം ചെയ്തെടുക്കുകയാണ് അടുത്തപടി.
അതിനു പല മാർഗങ്ങളും ഉണ്ട്.
ക്ലോൺ അടങ്ങിയിട്ടുള്ള പ്ളാസ്മിഡുകളുടെ ബാക്ടീരിയങ്ങൾ ചില പ്രത്യേകം ആന്റിബയോട്ടിക്കുകൾക്ക് എതിരെയുള്ള പ്രതിരോധം നോക്കി വേർതിരിച്ചെടുക്കാനാകും.
ഇതു കൂടാതെ ന്യൂക്ളിയിക് അമ്ള സങ്കരണം (nucleic acid hybridisation) എന്ന മാർഗ്ഗമുപയോഗിച്ചും ക്ലോൺ ചെയ്ത ജീനുകളുള്ള ബാക്ടീരിയകളേയും സസ്യകോശങ്ങളേയും ജന്തുകോശങ്ങളേയും തിരിച്ചറിയാൻ കഴിയും.
ബാക്ടീരിയയുടെ പ്ലാസ്മിഡുകളിൽ ക്ലോൺ ചെയ്തിരിക്കുന്ന ജീനുകളുടെ കൂടുതൽ പതിപ്പുകൾ ഉണ്ടാക്കുന്നതിന് ആതിഥേയ കോശങ്ങൾ ആന്റിബയോട്ടിക്കുകളുമായി പ്രവർത്തിച്ചാൽ മതിയാ കും.
ഈ ആന്റിബയോട്ടിക്കുകൾ ബാക്ടീരിയയിലുള്ള ക്രോമസോം വർധനയെ തടയും.
അതേസമയം ക്ലോൺ ചെയ്ത ജീനുള്ള പ്ലാസ്മിഡ് പുതിയ പതിപ്പുകൾ ഉണ്ടാക്കുന്നതിന് തടസ്സം നിൽക്കുകയുമില്ല.
ക്ലോൺ ചെയ്ത മനുഷ്യ ജീനുകളുടെ പ്രകടനം സ്വാഭാവിക ജീനുകളിൽ നിന്നോ, മറ്റു ജീനുകളിൽ നിന്നോ ആതിഥേയ കോശങ്ങളുടെ ജീൻ അനുക്രമങ്ങളിൽ നിന്നോ ഉള്ള നിയന്ത്രണ ജീൻ അനുക്രമങ്ങൾ (regulatory gene sequences) ഉപയോഗിച്ച് സാധ്യമാക്കാം.
പ്രകടനം എങ്ങനെ ആയിരിക്കണം എന്നുള്ളതിനെ ആശ്രയിച്ചാണ് ക്ളോൺ ചെയ്ത ജീനുമായി ബന്ധപ്പെട്ട നിയന്ത്രണ അനുക്രമങ്ങൾ തിരഞ്ഞെടുക്കപ്പെടുന്നത്.
ഉദാഹരണമായി ക്ളോൺ ചെയ്ത മനുഷ്യ ജീൻ ഉള്ള ബാക്ടീരിയ കൂടുതൽ പ്രോട്ടീൻ ഉത്പാദിപ്പിക്കണമെങ്കിൽ, ക്ലോൺചെയ്ത മനുഷ്യ ജീൻ ബാക്ടീരിയയിലെ നിയന്ത്രണ അനുക്രമങ്ങളുമായി നിയന്ത്രണത്തിലായിരിക്കണം.
പ്രായോഗിക നേട്ടങ്ങൾ
ചികിത്സാരംഗത്ത് പ്രാധാന്യം അർഹിക്കുന്ന രണ്ട് ജീനുകളാണ് ഇൻസുലിൻ ഉത്പാദിപ്പിക്കുന്ന ജീനും വളർച്ച നിയന്ത്രിക്കുന്ന ഹോർമോൺ ഉത്പാദിപ്പിക്കുന്ന ജീനും.
ഈ ജീനുകൾ വേർതിരിച്ച് ബാക്ടീരിയകളിൽ പ്രവേശിപ്പിച്ച് ജൈവശാസ്ത്രപരമായി പ്രവർത്തന ശേഷിയുള്ള ഹോർമോണു കൾ ഉത്പാദിപ്പിക്കുവാൻ കഴിഞ്ഞിട്ടുണ്ട്.
ജൈവസംശ്ലേഷണത്തിലൂടെ ഉത്പാദിപ്പിക്കുന്ന ഇൻസുലിൻ പ്രമേഹരോഗ ചികിത്സയിൽ വളരെ പ്രയോജനകരമാണ്.
അതുപോലെ ക്ലോൺ ചെയ്ത ജീനുകളിൽ നിന്ന് ജൈവസംശ്ലേഷണത്തിലൂടെ ഉത്പാദിപ്പിക്കുന്ന മനുഷ്യന്റെ വളർച്ച നിയന്ത്രിക്കുന്ന ഹോർമോൺ, വളർച്ചാ വൈകല്യമുള്ള കുട്ടികളെ ചികിത്സിക്കുന്നതിന് ഉപകാരപ്രദമാണ്.
ജനിതക പുനഃസംയോജന ഡിഎൻഎ സാങ്കേതികവിദ്യയുടെ പ്രായോഗിക നേട്ടങ്ങൾ ചികിത്സാരംഗത്തു മാത്രം ഒതുങ്ങി നിൽക്കുന്നില്ല.
കാർഷികവിളകളുടേയും കന്നുകാലികളുടേയും ഗുണനിലവാരം ഉയർത്തുന്നതിന് ഈ സാങ്കേതികവിദ്യ പര്യാപ്തമാണ്.
മണ്ണിന്റെ ഫലഭൂയിഷ്ഠത നിലനിർത്തുന്നതിന് നൈട്രജൻ ആഗിരണം ചെയ്യാൻ കഴിവുള്ള ജീനുകൾ പയർചെടിയിൽ നിന്ന് മറ്റു കാർഷിക വിളകളിലേക്കു മാറ്റാൻ സാധിക്കും.
ബാസില്ലസ് തൂറിഞ്ചിയൻസിസ് (Basillus thuringiensis) എന്ന ബാക്ടീരിയയിൽ കാണുന്ന വിഷവസ്തു (toxin) ഉത്പാദിപ്പിക്കുന്ന ജീൻ (Bt gene) വേർതിരിച്ച് മറ്റു കാർഷികവിളകളിലേക്ക് മാറ്റി കീടപ്രതിരോധമുള്ള ചെടികൾ ഉത്പാദിക്കാമെന്ന് തെളിയിച്ചുകഴിഞ്ഞു.
കളനാശിനി പ്രതിരോധമുള്ള ജീനുകൾ വേർതിരിച്ചെടുത്ത് ക്ളോൺ ചെയ്യാൻ കഴിഞ്ഞത് കളനിയന്ത്രണത്തിലും സഹായകരമായിട്ടുണ്ട്.
ഗോൾഡൻ റൈസ് പോലുള്ള പോഷകമൂല്യ വർധനവ് വരു ത്തിയ വിളയിനങ്ങളും തന്മാത്രാജീവശാസ്ത്രത്തിന്റെ നേട്ടങ്ങളു ടെ പട്ടികയിൽപ്പെടുന്നു.
നെൽച്ചെടികൾക്ക് പൊതുവേ ബീറ്റാക രോട്ടിൻ സംശ്ലേഷണം ചെയ്യുന്നതിനുള്ള കഴിവില്ല.
നെന്മണിയുടെ വളർച്ചയുടെ ആദ്യഘട്ടത്തിൽ എൻഡോസ്പേമിൽ ജറൈനൽ ജറാനിൽ പൈറോ ഫോസ്ഫേറ്റ് എന്ന ഒരു സംയുക്തം സംശ്ലേഷണം ചെയ്യുന്നുണ്ട്.
ഇത് ബീറ്റാകരോട്ടിന്റെ സംശ്ലേഷണപാത യിലെ ഒരു സംയുക്തമാണ്.
ഇത് ബീറ്റാകരോട്ടിനായി മാറ്റപ്പെടണ മെങ്കിൽ ജൈവസംശ്ലേഷണ പാതയിൽ നാല് എൻസൈമുകളുടെ പ്രവർത്തനം ആവശ്യമാണ്.
ജീൻ ക്ലോണിങ്ങിലൂടെ ഡാഫഡിൽ എന്ന സസ്യത്തിൽ നിന്ന് രണ്ട് ജീനുകളും എർവീനിയ യൂറിഡോ വോറ എന്ന ബാക്ടീരിയയിൽ നിന്ന് രണ്ട് ജീനുകളും സംയോജി പ്പിച്ചാണ് ബീറ്റാ കരോട്ടിൻ സംശ്ലേഷണം ചെയ്യാൻ കഴിവുള്ള ഗോൾഡൻ റൈസ് വികസിപ്പിച്ചെടുത്തത്.
നെല്ല് മുഖ്യാഹാരമായ ഏഷ്യൻ രാജ്യങ്ങളിലെ ജീവകം എ-യുടെ കുറവ് പരിഹരിക്കുന്ന തിന് ഇത് സഹായിക്കും.
തന്മാത്രാജീവശാസ്ത്രം ഇപ്പോഴും വളർച്ചയുടെ പാതയിലാണ്.
ശാസ്ത്രലോകത്ത് വിപ്ലവകരമായ മാറ്റങ്ങൾ ഉണ്ടാക്കുന്നതിന് ഈ ശാസ്ത്രശാഖ പര്യാപ്തമാണെന്ന് ഇതിനകം തെളിയിച്ചുകഴിഞ്ഞു.
അവലംബം പുറംകണ്ണികൾ http://molbio.princeton.edu/ http://www.news-medical.net/health/What-is-Molecular-Biology.aspx http://plato.stanford.edu/entries/molecular-biology/ http://www.web-books.com/MoBio/ Archived 2012-02-05 at the Wayback Machine http://www.agriculture.purdue.edu/usda/careers/molecularbiologist.html Archived 2012-01-14 at the Wayback Machine കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തന്മാത്രാജീവശാസ്ത്രം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ചോലനൂല ഇംഗ്ലീഷ് വിലാസം https://ml.wikipedia.org/wiki/Ilex_gardneriana
പശ്ചിമഘട്ടതദ്ദേശവാസിയായിരുന്ന വലിയ ഒരു മരമാണ് ചോലനൂല അഥവാ ചോലവെള്ളോടി .
( ശാസ്ത്രീയനാമം : Ilex gardneriana ) .
ആവാസവ്യവസ്ഥയുടെ നാശത്തിനാൽ വംശനാശം സംഭവിച്ചു.
അവലംബം പുറത്തേക്കുള്ള കണ്ണികൾ ചിത്രം കാണപ്പെട്ടിരുന്ന ഇടങ്ങൾ രേഖാചിത്രം വിക്കിസ്പീഷിസിൽ Ilex gardneriana എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ilex gardneriana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സാംബുകസ് ഇംഗ്ലീഷ് വിലാസം https://ml.wikipedia.org/wiki/Sambucus
അഡോക്സസീ കുടുംബത്തിലെ പൂച്ചെടികളുടെ ഒരു ജനുസ്സാണ് സാംബുകസ്.
വിവിധ ഇനങ്ങളെ സാധാരണയായി എൽഡർ അല്ലെങ്കിൽ എൽഡർബ്ബെറി എന്നു വിളിക്കുന്നു.
കാപ്രിഫോളിയെസീ കുടുംബത്തിൽ ആണ് ഹണിസക്കിൾ സസ്യങ്ങൾ ഉൾപ്പെടുന്ന ഈ ജനുസിനെ ആദ്യം സ്ഥാപിച്ചിരുന്നത്.
അഡോക്സസീ കുടുംബത്തിലെ സസ്യങ്ങളുടെ ജനിതക ഘടനയും മോർഫോളജിക്കൽ സവിശേഷതയും അടിസ്ഥാനമാക്കി പുനർ വർഗ്ഗീകരിക്കപ്പെട്ടു.
അഡോക്സ ജീനസിലുൾപ്പെടുത്തി.
Dried elderberries ready for steeping Structure of anthocyanins , the blue pigments in elderberries.
Species recognized in this genus are: Sambucus canadensis showing the complex branching of the inflorescence Sambucus adnata – Himalaya and eastern Asia Sambucus australasica – New Guinea , eastern Australia Sambucus australis – South America Sambucus callicarpa – west coast of North America Sambucus canadensis – eastern North America Sambucus cerulea – western North America Sambucus ebulus – central and southern Europe, northwest Africa and southwest Asia Sambucus gaudichaudiana – south eastern Australia Sambucus javanica – southeastern Asia Sambucus lanceolata – Madeira Island Sambucus latipinna –  Korea, southeast Siberia Sambucus melanocarpa – western North America Sambucus microbotrys – southwest North America Sambucus nigra – Europe and North America Sambucus orbiculata – western North America Sambucus palmensis – Canary Islands Sambucus peruviana – Costa Rica, Panama and northwest South America Sambucus pubens – northern North America Sambucus racemosa – northern Europe, northwest Asia, central North America Sambucus sibirica – eastern Asia Sambucus sieboldiana – Japan and Korea Sambucus simpsonii – southeastern United States Sambucus tigranii – southwest Asia Sambucus velutina – southwestern North America Sambucus wightiana – western Himalayas Sambucus williamsii – northeast Asia Flowers of European black elder ഉപയോഗങ്ങൾ Elderberries, raw Sambucus spp.
100 g (3.5 oz)-ൽ അടങ്ങിയ പോഷകമൂല്യം ഊർജ്ജം 70 kcal 310 kJ അന്നജം 18.4 g - ഭക്ഷ്യനാരുകൾ 7 g Fat 0.5 g പ്രോട്ടീൻ 0.66 g ജലം 79.80 g ജീവകം എ equiv.
30 μ g 3% തയാമിൻ (ജീവകം B1) 0.07 mg 5% റൈബോഫ്ലാവിൻ (ജീവകം B2) 0.06 mg 4% നയാസിൻ (ജീവകം B3) 0.5 mg 3% പാന്റോത്തെനിക്ക് അമ്ലം (B5) 0.14 mg 3% ജീവകം B6 0.23 mg 18% Folate (ജീവകം B9) 6 μ g 2% ജീവകം സി 36 mg 60% കാൽസ്യം 38 mg 4% ഇരുമ്പ് 1.6 mg 13% മഗ്നീഷ്യം 5 mg 1% ഫോസ്ഫറസ് 39 mg 6% പൊട്ടാസിയം 280 mg 6% സിങ്ക് 0.11 mg 1% Link to USDA Database entry Percentages are relative to US recommendations for adults.
Source: USDA Nutrient database ഇതും കാണുക Sambuca അവലംബം കൂടുതൽ വായനയ്ക്ക് Vedel, H., Lange, J. (1960).
Trees and Bushes in Wood and Hedgerow .
Methuen Co Ltd. ബാഹ്യ ലിങ്കുകൾ Sambucus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ സാംബുകസ് എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
സാംബുകസ് നൈഗ്ര ഇംഗ്ലീഷ് വിലാസം https://ml.wikipedia.org/wiki/Sambucus_nigra
യൂറോപ്പും വടക്കേ അമേരിക്കയും തദ്ദേശവാസിയായ സാംബുകസ് നൈഗ്ര ( Sambucus nigra ) അഡോക്സസീ കുടുംബത്തിലെ പൂച്ചെടികളുടെ ഒരു സങ്കരയിനം ആണ്.
, എൽഡർ , ബ്ളാക്ക് എൽഡർ , യൂറോപ്യൻ എൽഡർ , യൂറോപ്യൻ ബ്ളാക്ക് എൽഡർ ബെറി എന്നിവയാണ് സാധാരണ പേരുകൾ.
പ്രാഥമികമായി വ്യത്യസ്ത പ്രദേശങ്ങളിൽ വരണ്ടതും ഈർപ്പമുള്ളതുമായ ഫലഭൂയിഷ്ഠമായ മണ്ണ് നിറഞ്ഞപ്രദേശങ്ങളിൽ ഇവ വളരുന്നു.
ടാക്സോണമിക് ഇൻഫർമേഷൻ സിസ്റ്റം
താഴെപ്പറയുന്ന സസ്യങ്ങൾ റോയൽ ഹോർട്ടിക്കൽ സൊസൈറ്റിയുടെ ഗാർഡൻ മെറിറ്റ് പുരസ്കാരം നേടുകയുണ്ടായി: S. nigra 'Aurea' S. nigra 'Laciniata' S. nigra f. porphyrophylla 'Gerda' (syn. 'Black Beauty') Elderberry Jam കൂടുതൽ വായനയ്ക്ക് Rushforth, K. (1999).
Trees of Britain and Europe.
HarperCollins ISBN 0-00-220013-9 .
അനാക്കാർഡിയം ഇംഗ്ലീഷ് വിലാസം https://ml.wikipedia.org/wiki/Anacardium
സപുഷ്പികളിൽപ്പെടുന്ന ഒരു സസ്യകുടുംബമായ അനാക്കാർഡിയേസിയിലെ ഒരു ജീനസ്സാണ് അനാക്കാർഡിയം ( Anacardium ).
ഈ ജീനസ്സിലെ സസ്യങ്ങളെ അമേരിക്കയിലെ ഉഷ്ണമേഖലാപ്രദേശങ്ങളിൽ സാധാരണയായി കാണപ്പെടുന്നു.
ഗ്രീക്ക് ഭാഷയിൽ നിന്നാണ് ഈ പദം രൂപംകൊണ്ടത്.
മേല്പോട്ടുള്ള എന്നർത്ഥം വരുന്ന "ana" എന്നപദവും മുഖ്യഭാഗം, ഹൃദയം എന്നീഅർത്ഥങ്ങൾ വരുന്ന "cardium" എന്ന പദവും കൂടിച്ചേർന്നാണ് അനാക്കാർഡിയം എന്ന വാക്കുണ്ടായിരിക്കുന്നത്.
തെരഞ്ഞെടുത്ത സ്പീഷിസുകൾ Anacardium corymbosum Barb.
Anacardium excelsum എൽ. - കാട്ടു കശുവണ്ടി Anacardium giganteum (Bertero Balb. എക്സ് Kunth) Anacardium humile Hance ex Engl.
Anacardium microcarpum A. St.-Hil.
Anacardium ഐ .
എ St.-Hil.
Anacardium negrense Pires Froes Anacardium occidentale എൽ. - കശുവണ്ടി Anacardium othonianum Anacardium spruceanum Benth.
എക്സ് Engl.
അവലംബം പുറത്തേക്കുള്ള കണ്ണികൾ Media related to Anacardium at Wikimedia Commons Anacardium എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
അനാക്കാർഡിയേസീ ഇംഗ്ലീഷ് വിലാസം https://ml.wikipedia.org/wiki/Anacardiaceae
കശുമാവ് , മാവ് , അമ്പഴം , ചേര് എന്നിവയെല്ലാം ഉൾപ്പെടുന്ന സസ്യകുടുംബമാണ് അനാക്കാർഡിയേസീ .
ധാരാളം സാമ്പത്തിക പ്രാധാന്യമുള്ള വൃക്ഷങ്ങൾ ഈ കുടുംബത്തിലുണ്ട്.
ഈ സസ്യകുടുംബത്തിലെ കുരുക്കൾ ഔഷധഗുണമുള്ളതും ഓർമ്മയുണ്ടാവാൻ നല്ലതുമാണത്രേ.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Anacardiaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Anacardiaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.